Halvparten av Sps velgere er i tvil om Jonas Gahr Støre bør være statsminister
Hvem er best skikket til å være statsminister i Norge? Erna Solberg har festet et solid grep om velgerne i duellen med Jonas Gahr Støre. Det viser en ny meningsmåling Norstat har gjort for NRK og Aftenposten. Høyre-lederen hadde et solid forsprang ned til Støre frem til valget i fjor. Den luken ble imidlertid tettet da omfanget av Solbergs habilitetsrot ble kjent. Plutselig var Støre omtrent like populær som Solberg. Det er han ikke lenger. For tredje måned på rad har Solberg en klar ledelse på Støre. Den er omtrent like stor som den var før Sindre Finnes’ omfattende aksjehandel ble kjent. Bakgrunnstallene i målingen sier også noe om hvilke velgere som foretrekker de to kandidatene. Støres Ap danner som kjent regjering med Senterpartiet. Sistnevntes velgere ser imidlertid ikke ut til å være særlig begeistret for landets statsminister. Kun halvparten av Sps velgere mener at Støre er best skikket til å være statsminister. Faktisk sier 2 av 10 at de mener Solberg er den rette. 3 av 10 vet ikke. MDG-erne lener seg mot venstre Miljøpartiet De Grønne gikk nylig ut og sa at de ikke ville peke på hverken Solberg eller Støre før neste års valg. Målingen viser at 6 av 10 MDG-velgere mener Støre er best skikket. 1 av 4 MDG-ere peker på Solberg.  Støre er heller ikke særlig populær hos Rødts velgere. Kun 56 prosent svarer at Støre er best skikket. 41 prosent vet ikke. På den ikke-sosialistiske siden er det foreløpig kun KrF som har pekt på Solberg som sin statsministerkandidat. 74 prosent av KrF-velgerne mener at hun er den rette. Venstre er foreløpig mer avventende. De avventer foreløpig de endelige konklusjonene i Stortingets kontrollhøring av Solbergs habilitetssak.  Målingen viser at kun 6 av 10 Venstre-velgere mener at Solberg er den rette. 1 av 4 svarer at de ikke vet. 3 av 4 Frp-velgere mener at Solberg er rett kvinne til jobben.
Solberg leder fortsatt som statsminister-favoritt, ifølge Norstat meningsmåling for NRK og Aftenposten. Støres popularitet sank etter habilitetsspørsmål om Solberg. Halvparten av Senterpartiets velgere mener Støre er best skikket som statsminister, 2 av 10 mener Solberg er det riktige valget. 3 av 10 vet ikke.  Målingen viser at av MDG sine velgere mener 6 av 10 at Støre er best skikket, mens 1 av 4 peker på Solberg. Hos Rødt er bare 56% for Støre, 41% vet ikke. På ikke-sosialistisk side er 74% av KRF, 60% Venstre, og 75% Frp-velgere for Solberg.